કેન્દ્રીય કૃષિપ્રધાન રાધામોહન સિંહે આપેલા સરકારી આંકડા પ્રમાણે નાળિયેર તથા તેના વિવિધ ઉત્પાદનો ભારતનાં જીડીપીમાં 27900 કરોડ રૂપિયાનો માતબર ફાળો આપે છે. સાલ 2013થી 2015નાં સમયગાળામાં દેશમાં 421040 લાખ નાળિયેરનું ઉત્પાદન થયું હતું, જ્યારે વર્ષ 2015-17ના સમયગાળામાં તે વધીને 4,44,050 નોંધાયું છે. જે આશરે પાંચ ટકાથી વધારેનો વધારો દર્શાવે છે. આ સમયગાળાં ભારતે 4846 કરોડ રૂપિયાનાં કોકોનટ ઉત્પાદનનોની વૈશ્વિક બજારમાં નિકાસ પણ કરી છે. જે વર્ષ 2011 -14નાં ગાળામાં નિકાસ 3017 કરોડ રૂપિયા હતી. આમ આ ઇન્ડસ્ટ્રીના નિકાસના વેપારમાં 60 ટકા જેટલો વધારો જોવા મળ્યો છે. મલેશિયા, ઇન્ડોનેશિયા તથા શ્રીલંકા જેવા દેશોમાં પણ ભારતે છેલ્લાં બે વર્ષમાં નાળિયેર તેલની નિકાસ શરૂ કરી છે. અગાઉ આપણે આ દેશોમાંથી નાળિયેર તેલની આયાત કરતા હતા. ભારતે પહેલીવાર અમેરિકા તથા યુરોપના દેશોમા પણ સુકા નાળિયેર તથા અન્ય કોકોનટ પ્રોડક્ટસની નિકાસ શરૂ કરી છે.